**OBRAZLOŽENJE FINANCIJSKOG PLANA ETNOGRAFSKOG MUZEJA ISTRE/MUSEO ETNOGRAFICO DELL'ISTRIA ZA 2025. GODINU I PROJEKCIJA ZA 2026. I 2027. GODINU**

Člankom 33. Statuta Etnografskog muzeja Istre – Museo etnografico dell'Istria, utvrđena je nadležnost Upravnog vijeća Etnografskog muzeja Istre – Museo etnografico dell'Istria za donošenje Financijskog plana Etnografskog muzeja Istre – Museo etnografico dell'Istria, a pravni temelj za donošenje Financijskog plana sadržan je u odredbama članaka 28 - do 38. Zakona o proračunu (NN 144/21).

Uz financijski plan Etnografskog muzeja Istre – Museo etnografico dell'Istria dostavlja se obrazloženje financijskog plana koji se sastoji od obrazloženja općeg i posebnog dijela financijskog plana.

Obrazloženje općeg dijela financijskog plana sadrži obrazloženje prihoda i rashoda, primitaka i izdataka te viška odnosno manjka financijskog plana.

Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( poveznica na Provedbeni program Istarske županije za razdoblje 2022.-2025. godine.)

**OBRAZLOŽENJE OPĆEG DIJELA FINANCIJSKOG PLANA ZA 2025. GODINU I PROJEKCIJA ZA 2026. I 2027. GODINU**

Opći dio financijskog plana Etnografskog muzeja Istre – Museo etnografico dell'Istria sastoji se od Sažetka računa prihoda i rashoda i sažetka računa financiranja, tabele A – Računa prihoda i Računa rashoda i tabele B - Računa financiranja.

Sažetak prikazuje plan prihoda u iznosu od 671.500,00 EUR, rashode u iznosu od 702.140,00 EUR te plan donosa viška u iznosu od 30.640,00 EUR.

Projekcije prihoda i rashoda za 2026. i 2027. godinu iznose 704.000,00 EUR.

**A. RAČUN PRIHODA I RASHODA**

***PRIHODI***

Etnografski muzej Istre – Museo etnografico dell'Istria u 2025. godini planira ostvariti prihode u iznosu od 671.500,00 EUR.

Planirani prihodi su odraz planiranih aktivnosti i njihove procjene za provedbu te se planiraju iz slijedećih izvora:

1.1. Nenamjenski prihodi i primici (Istarska županija) 468.930,37 EUR; 3.2. Vlastiti prihodi proračunskih korisnika (prihodi od prodaje robe i usluga) 7.000,00 EUR; 4.7. Prihodi za posebne namjene za proračunske korisnike (prihodi ostvareni prodajom ulaznica) 22.415,14 EUR; 5.3. Ministarstva i državne ustanove za proračunske korisnike 137.654,49 EUR; 5.5. Gradovi i općine za proračunske korisnike 32.300,00 EUR; 5.8. Ostale institucije za proračunske korisnike 3.200,00 EUR.

***DONOS VIŠKA IZ PRETHODNE GODINE***

Pored planiranih prihoda za 2025. godinu Etnografski muzej Istre – Museo etnografico dell'Istria je temeljem kalkulacije prihoda i rashoda tekuće (2024.) godine u financijski plan za 2025. godinu ukalkulirao i predviđeni višak u iznosu od 30.640,00 EUR iz slijedećih izvora: 3.2. Vlastiti prihodi proračunskih korisnika 10.000,00 EUR; 4.7. Prihodi za posebne namjene za proračunske korisnike 20.000,00 EUR; 5.1. EU fondovi za projekt Femiglab u iznosu od 640,00 eura. Procijenjeni višak u iznosu od 30.640,00 EUR se planira u potpunosti iskoristiti u jednoj proračunskoj godini (2025.)

***RASHODI***

Rashodi se planiraju u visini planiranih prihoda i ukalkuliranog viška koji se prenosi u iznosu od 702.140,00 EUR od čega 518.601,46 EUR za rashode poslovanja a 183.538,54 EUR na rashode za nabavu nefinancijske imovine.

Rashodi za zaposlene planirani su u iznosu od 366.760,00 EUR te se odnose na plaće i doprinose za redovan rad te ostale naknade za zaposlene koji su iskalkulirani temeljem odredbi Aneksa br. 8. KU za zaposlenike u Povijesnom i pomorskom muzeju Istre i Etnografskom muzeju Istre.

Materijalni rashodi planirani su u iznosu od 150.061,46 EUR a odnose se na prijevozne troškove za zaposlenike, materijalne rashode koji proizlaze iz redovnog poslovanja te na materijalne rashode programske djelatnosti.

Financijski rashodi odnose se na rashode banaka na ime troškova bankarskih usluga i usluga platnog prometa a planirani su u iznosu od 1.780,00 EUR.

Rashodi za nabavu proizvedene dugotrajne imovine planirani su u iznosu od 183.538,54 EUR a odnose se na nabavu opreme za potrebe redovnog poslovanja muzeja, izrada vitrina za čuvanje građe i sl. te za uređenje dijela potkrovlja Kaštela za što se planiraju sredstva u visini od 172.716,16 eura iz izvora Istarske županije, Ministarstva kulture i medija, Grada Pazina i vlastita sredstva. Ova aktivnost predstavlja najveće povećanje u odnosu na planirana sredstva za 2024. godinu.

***B. RAČUN FINANCIRANJA***

Tabela B – račun financiranja podnosi se prazna obzirom da Etnografski muzej Istre – Museo etnografico dell'Istria ne ostvaruje primitke niti izdatke za financijsku imovinu i otplatu zajmova.

**OBRAZLOŽENJE POSEBNOG DIJELA FINANCIJSKOG PLANA ZA 2025. GODINU I PROJEKCIJA ZA 2026. I 2027. GODINU**

**SAŽETAK DJELOKRUGA RADA**

Etnografski muzej Istre – Museo etnografico dell'Istria je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

1. **PROGRAM: REDOVNA DJELATNOST USTANOVA U KULTURI - 2801**

1.1. AKTIVNOST: RASHODI ZA ZAPOSLENE – A280101

1.2. AKTIVNOST: MATERIJALNI RASHODI – A280102

1.3. AKTIVNOST: ULAGANJA U OPREMU – K280103

1.4. AKTIVNOST: UREĐENJE DIJELA POTKROVLJA KAŠTELA U PAZINU – K280111

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 69/99, 151/03, 157/03, 100/04, 87,09, 88/10, 61/11, 25/12, 136/12, 157/13, 152/13, 152/14, 98/15, 44/17, 90/18, 32/20, 62/20, 117/21, 114/22), Kolektivni ugovor za zaposlene u Povijesnom i pomorskom muzeju Istre – Museo storico e navale dell´Istria i Etnografskom muzeju Istre – Museo etnografico dell'Istria, Zakon o proračunu (NN 144/21), Pravilnik o planiranju u sustavu proračuna (NN 1/24), Zakon o porezu na dohodak (NN 115/16, 106/18, 121/19, 32/20, 138/20, 151/22,114/23), Provedbeni program Istarske županija za razdoblje 2022.-2025., te drugi normativni akti Etnografskog muzeja Istre – Museo etnografico dell'Istria.

**1.1. AKTIVNOST: RASHODI ZA ZAPOSLENE – A280101**

**OBRAZLOŽENJE AKTIVNOSTI:**

Za 2025. godinu predviđamo rashode za zaposlene u potpunosti (11 zaposlenika) što znači da će svi zaposleni djelatnici raditi na puno radno vrijeme osim djelatnika na radnom mjestu recepcionar koji radi na pola radnog vremena. Struktura zaposlenika: ravnateljica, tajnica računopolagateljica, muzejska pedagoginja savjetnica, muzejski savjetnik, troje djelatnika na radnom mjestu kustosa, dokumentaristica, preparator, recepcionar i spremačica – prodavač karata.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.8. Ostale mjere iz samoupravnog djelokruga u području kulture

**POKAZATELJI USPJEŠNOSTI**:

Mjera: 4.2.8. Ostale mjere iz samoupravnog djelokruga u području kulture

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Zakonito, cjelovito i pravovremeno obavljeni poslovi | 11 zaposlenika | 11 zaposlenika | 11 zaposlenika | 11 zaposlenika |

**1.2. AKTIVNOST: MATERIJALNI RASHODI – A280102**

**OBRAZLOŽENJE AKTIVNOSTI:**

Aktivnost materijalnih rashoda muzeja obuhvaća cjelokupnu muzejsku djelatnost te preduvjet za izvršavanje svih zadanih aktivnosti muzeja u jednoj proračunskoj godini. Rashodi ove aktivnosti se iskazuju kroz redovne režijske troškove i troškove povremenih nabavki i popravaka, troškove uredskog poslovanja, fiksne troškove održavanja objekta, opreme i informacijskog sustava, rashode vezane uz zaštitu muzejskog postava i građe pohranjene u muzejske čuvaonice.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Podmirene sve obveze i nesmetano odvijanje poslovnih procesa | 98.070,08 | 83.063,49 | 85.023,49 | 85.023,49 |

**1.3. AKTIVNOST: ULAGANJA U OPREMU – K280103**

**OBRAZLOŽENJE AKTIVNOSTI:**

Kroz ovu se aktivnost planira kontinuirana zamjena dotrajale informatičke opreme ili nadogradnja postojeće opreme, nabava uredske opreme te stručne literature muzeja.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.5. Razvoj kulturne infrastrukture

**POKAZATELJI USPJEŠNOSTI**:

Mjera: 4.2.5. Razvoj kulturne infrastrukture

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Održavanje postojeće infrastrukture i osuvremenjivanje opreme | Kontinuirano ulaganje u opremu | Kontinuirano ulaganje u opremu | Kontinuirano ulaganje u opremu | Kontinuirano ulaganje u opremu |

**1.4. AKTIVNOST: UREĐENJE DIJELA POTKROVLJA KAŠTELA U PAZINU – K280111**

**OBRAZLOŽENJE AKTIVNOSTI:**

Kroz ovu se aktivnost planira uređenje dijela potkrovlja pazinskog Kaštela za obavljanje muzejske djelatnosti. Dio koji će se urediti obuhvaća tri prostorije, ukupne neto površine 295m2, smještene u zapadnom dijelu potkrovlja utvrde. Prostor koji je predmet zahvata čini stubište, jedna manja i tri veće prostorije. Uređenje dijela potkrovlja planira se realizirati u dvije faze; u prvoj fazi, u programu za 2025. godinu, izvesti će se građevinski radovi te radovi dovoda i odvoda (vodovod i kanalizacija) građevine, dok će se u drugoj fazi, u programu za 2026. godinu, izvesti elektroinstalaterski radovi i radovi strojarskih instalacija za grijanje, hlađenje i ventilaciju te nabava opreme. Za 2027. godinu planira se daljnje ulaganje u infrastrukturu Kaštela.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.5. Razvoj kulturne infrastrukture

**POKAZATELJI USPJEŠNOSTI**:

Mjera: 4.2.5. Razvoj kulturne infrastrukture

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Uređenje dijela potkrovlja Kaštela u Pazinu doveden u planiranu funkciju | Prikupljene suglasnosti, izrađeni elaborati, prijava na natječaje za financijska sredstva | Izvedba građevinskih radova te radovi dovoda i odvoda (vodovod i kanalizacija) građevine | Izvedba elektroinstalaterskih radova i radova strojarskih instalacija za grijanje, hlađenje i ventilaciju te nabava opreme | Kontinuirano ulaganje u infrastrukturu |

**2. PROGRAM: NOVI STALNI POSTAV - 2803**

**2.1. AKTIVNOST: UREĐENJE NOVOG STALNOG POSTAVA – A280301**

**OBRAZLOŽENJE AKTIVNOSTI:**

Nakon realizacije novog stalnog postava kontinuirano se ulaže u održavanje opreme te se planira nabavka vitrine za mušku tradicijsku odjeću čime se radi na trajnijem očuvanju i prezentaciji kulturne baštine Istre posjetiteljima muzeja.

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 69/99, 151/03, 157/03, 100/04, 87,09, 88/10, 61/11, 25/12, 136/12, 157/13, 152/13, 152/14, 98/15, 44/17, 90/18, 32/20, 62/20, 117/21, 114/22), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2022.-2025. te drugi normativni akti Etnografskog muzeja Istre – Museo etnografico dell'Istria.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Postav je otvoren za javnost | 16000 posjetitelja | 17000 posjetitelja | 17000 posjetitelja | 17000 posjetitelja |

**3. PROGRAM: PROGRAM JAVNIH POTREBA U KULTURI - 2804**

**3.1. AKTIVNOST: PEDAGOŠKA DJELATNOST – A280487**

**OBRAZLOŽENJE AKTIVNOSTI:**

Cilj je na što suvremeniji način a u skladu s pedagoško-muzejskim stremljenjima i prema najnovijim saznanjima iz andragogije i cjeloživotnog obrazovanja ponuditi posjetiteljima različitih dobnih skupina muzejske sadržaje kao i sadržaje koje čuva i baštini Centar za nematerijalnu kulturu Istre. Zadaci su približiti muzej publici. Aktivnosti: organizirati ljetne dječje radionice u trajanju od pet dana za vrijeme ljetnih školskih praznika u Pićnu i Pazinu; tematske radionice tijekom cijele godine za djecu i mlade; Muzejski četvrtak projekt različitog sadržaja (filmovi, radionice, predavanja, izložbe) kroz jesen, zimu i proljeće za sve dobne uzraste.

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o kulturnim vijećima i financiranju javnih potreba u kulturi (NN 83/22), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2022.-2025., te drugi normativni akti Etnografskog muzeja Istre – Museo etnografico dell'Istria.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Realizacija i posjećenost pedagoških aktivnosti | 800 posjetitelja | 1000 posjetitelja | 1000 posjetitelja | 1000 posjetitelja |

**4. PROGRAM: PROGRAM JAVNIH POTREBA U KULTURI - 2806**

4.1. AKTIVNOST: GODIŠNJI IZLOŽBENI PROGRAM – A280601

4.2. AKTIVNOST: MANIFESTACIJE –A280603

4.3. AKTIVNOST: IZDAVANJE PUBLIKACIJA – A280604

4.4. AKTIVNOST: PREVENTIVNA ZAŠTITA – A280605

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

Zakon o muzejima (NN 61/18,98/19,114/22,36/24), Zakon o zaštiti i očuvanju kulturnih dobara (NN 69/99, 151/03, 157/03, 100/04, 87,09, 88/10, 61/11, 25/12, 136/12, 157/13, 152/13, 152/14, 98/15, 44/17, 90/18, 32/20, 62/20, 117/21, 114/22), Zakon o kulturnim vijećima i financiranju javnih potreba u kulturi (NN 83/22), Zakon o proračunu (NN 144/21), Pravilnik o planiranju u sustavu proračuna (NN 1/24), Provedbeni program Istarske županija za razdoblje 2022.-2025., te drugi normativni akti Etnografskog muzeja Istre – Museo etnografico dell'Istria.

**4.1. AKTIVNOST: GODIŠNJI IZLOŽBENI PROGRAM – A280601**

**OBRAZLOŽENJE AKTIVNOSTI:**

Cilj programa je upoznati posjetitelje s bitnim odrednicama istarske kulture i identitetskih obilježja. Planirane su dvije izložbe: Crtice iz tradicijske upotrebe bilja: znanja i prakse u Istri i Kontakt zona 02: Novi susjedi: biografije migracija u Istri. Aktivnosti pri radu na obije izložbe su: istraživanje, obrada građe, pisanje tekstova, suradnja s dizajnerima, postavljanje izložbe, rad na promidžbi. U prvoj je cilj sakupiti, zabilježiti i predstaviti, putem izložbe, praksa, znanja i umijeća vezanih uz travarstvo kroz tradicionalne i suvremene aspekte. Također, planira se popratan sadržaj uz izložbu u suradnji sa stručnim suradnicima. Cilj druge izložbe je pružiti uvid u slojevitost migracijskih tokova te podržati razumijevanje, prihvaćanje i integraciju novih stanovnika i članova zajednice koji dolaze iz različitih krajeva svijeta, pridonoseći izgradnji tolerantnijeg društva. Izložbe će biti predstavljene u Pazinskom kaštelu i u Centru za nematerijalnu kulturu u Pićnu.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.6. Potpora umjetničkoj produkciji

**POKAZATELJI USPJEŠNOSTI**:

Mjera: 4.2.6. Potpora umjetničkoj produkciji

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Realizirane izložbe i posjećenost istih | 2 izložbe | 2 izložbe | 2 izložbe | 2 izložbe |

**4.2. AKTIVNOST: MANIFESTACIJE – A280603**

**OBRAZLOŽENJE AKTIVNOSTI:**

Cilj manifestacija je na popularan način prezentirati materijalnu i nematerijalnu kulturu Istre. Aktivnosti pri radu na manifestacijama su: osmišljavanje, arhivsko istraživanje, terensko istraživanje, suradnja s dizajnerima, rad na promidžbi, dogovori s gostima i voditeljima radionica, uređenje prostora i postavljanje izložbe. Planiramo tri manifestacije: Dani rukotvorina sa zadacima popularizacije i upoznavanja s tradicijskim i suvremenim rukotvorstvom, ove godine je tema izrada šešira; Mjesec pripovijedanja sa zadacima popularizacije lokalnih govora (koji se nalaze i na Nacionalnoj listi nematerijalne kulturne baštine) kroz umjetnost, svakodnevni govor i u radu s djecom; Martin bez etikete je manifestacija posvećena vinu, vinogradarstvu i vinarima Istre, zadaci su očuvati tradiciju malih proizvođača vina bez etikete, obiteljsko obrađivanje vinograda i proizvodnja vina.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Realizacija i posjećenost manifestacija | 3 manifestacije | 3 manifestacije | 3 manifestacije | 3 manifestacije |

**4.3. AKTIVNOST: IZDAVANJE PUBLIKACIJA – A280604**

**OBRAZLOŽENJE AKTIVNOSTI:**

Cilj je približiti tradicijsku kulturu Istre i putem tiskovina. Etnološko istraživanje glazbenoga dvoglasja i istarskoga identiteta naslov je doktorskog rada Noela Šurana obranjenog 2021. godine na odsjeku za etnologiju i kulturnu antropologiju Filozofskog fakulteta Sveučilišta u Zagrebu, preoblikovan i nadopunjen doktorski rad uredio bi se u knjigu radnog naziva: NAŠ KANAT NI(JE) LIP: etnološko istraživanje glazbenoga dvoglasja u Istri.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Realizacija publikacije i reakcija korisnika | 1 publikacija | 1 publikacija | 1 publikacija | 1 publikacija |

**4.4. AKTIVNOST: PREVENTIVNA ZAŠTITA – A280605**

**OBRAZLOŽENJE AKTIVNOSTI:**

Cilj ovog programa je adekvatno zaštititi muzejsku građu i istovremeno je prezentirati javnosti. Planirane aktivnosti su nabavka odvlaživača zraka, fumigacija prostorija čuvaonica te nabava beskiselinskih kutija.

**CILJ USPJEŠNOSTI:** 1. Konkurentno i inovativno gospodarstvo

1.5. Poticanje razvoja kulture i medija

POSEBNI CILJ: 4.2. Razvoj kulturnog sektora, te jačanje kulturnog identiteta, baštine i tradicije

MJERE: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

**POKAZATELJI USPJEŠNOSTI**:

Mjera: 4.2.3. Očuvanje nematerijalne baštine, obnova materijalne baštine te njihova valorizacija i prezentacija

|  |  |  |  |  |
| --- | --- | --- | --- | --- |
| Pokazatelji rezultata | Početna vrijednost 2024. | Ciljna  vrijednost  2025. | Ciljna  vrijednost  2026. | Ciljna  vrijednost  2027. |
| Zaštićena muzejska građa | Kontinuirano provođenje mjera | Kontinuirano provođenje mjera | Kontinuirano provođenje mjera | Kontinuirano provođenje mjera |

Predsjednik Upravnog vijeća EMI/MEI

dr. sc. Robert Matijašić